  Майя Бывальцева Удмуртиын лулчеберет но йӧскалык кылёсбур объектъёслэсь тазалыксыя сюбегатэм луонлыкъёсын адямиослэн куронъёссылы тупамзэс эскерозы. Сыӵе пумкылъян элькунысь Кун Кенешлэн ужъя, мер политикая но ветеранъёсын ужанъя ялан ужась ӧрилэн кенешоназ кутӥзы. Со сярысь улосвыл парламентлэн пресс-службаез ивортӥз. Видеоконференци амалэн кенешонэ элькунысь муниципал кылдытэтъёсысь администрациослэн ыстэм муртъёссы пыриськизы. Кызьы вераз ялан ужась ӧрилэн кивалтӥсез, «Огъя Россия» партилэн «Единая страна – доступная среда» ӵектосэзлэн координаторез Алексей Чернов, туннэ Удмуртиын 105 сюрслэсь трос ӧлексы луэ адямиос уло, со пӧлысь 7 сюрсэ – пиналъёс. 41 сюрслэсь тросэз Ижкарын улон, 64 сюрсэз – элькунысь мукет каръёсын но ёросъёсын. Гуртлэн арез улсын нимысьтыз саклык висъяськоз гурт ёросъёсысь туризмъя инфраструктуралы Эскерон 2021-тӥ арлэн нырысетӥ палараз ортчоз. Отчы Удмуртиысь 12 ёросъёсысь туризм ӧръя ужась 12 огазеяськонъёс пыриськозы шуыса чакламын. Мониторингез ӵектослэн мер кенешезлэн ёзчиосыз, экономикая министерствоысь туризмъя но туризм ужез азинтонъя управленилэн, Сӧсыръёслэн огъяросси огазеяськонзылэн улосвыл ёзэтэзлэн, муниципал кылдытэтъёслэн ыстэм муртъёссы но экспертъёс нуозы. Эскеронъёс бере рос-прос анализ лэсьтозы, объектъёсты сӧсыръёс понна тупатон ласянь дэмланъёс дасялозы. Мониторинглы йылпумъянъёсты вотэсэ шара поттозы, со пӧлын туризм удысэз чаклась экономикая министерстволэн сайтаз. Тодэ вайытом, 6-тӥ тулыспалысен Удмуртиын Этнографи экскурсиосын толэзь улсын пӧртэм интыосъя 15 экскурсиос ортчытозы.  Тегъёс: Ижкар Удмуртия сӧсыръёс КунКенеш Удмуртиысьтуризм  